12. Kommissionens strategi for det tredje møde mellem parterne i Århuskonventionen (afstemning)
Før afstemningen
Formanden. - Det er mit indtryk, at hr. Ouzký ønsker at få ordet, da forhandlingen i går var meget kort. Måske kunne De forklare hvorfor.
Miroslav Ouzký
- (CS) Hr. formand! Jeg ønsker blot at få ordet for at understrege betydningen af denne beslutning. Der var ingen forhandling om denne beslutning, eller snarere om den mundtlige forespørgsel i går. Mit udvalg har allerede modtaget kommissærens svar, og jeg glæder mig derfor over, at dette spørgsmål er blevet fastholdt på dagsordenen, og at det vil blive sat under afstemning.
Formanden
Jeg understregede blot, at denne forhandling var på dagsordenen i går, men at der ikke var nogen forhandling, da der ikke var nogen, der bad om ordet. Derfor er det vigtigt at give ordet til formanden for det pågældende udvalg.
Inés Ayala Sender
- (ES) Hr. formand! Jeg ønskede at påpege, at der var talere, og at vi var til stede i Parlamentet. Det var hr. Ouzký, der var fraværende, og formanden besluttede derfor at aflyse forhandlingen. Talerne var parate, og en repræsentant for Kommissionen var ligeledes til stede.
Formanden
Det er helt korrekt. Talerne var til stede, men det pågældende udvalg havde trukket punktet tilbage.
